CELEX: 32017D2222
Language: et
Date: 2017-11-30 00:00:00
Title: Komisjoni rakendusotsus (EL, Euratom) 2017/2222, 30. november 2017, millega muudetakse otsust 90/178/Euratom, EMÜ, millega antakse Luksemburgile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (teatavaks tehtud numbri C(2017) 7857 all)

2.12.2017   
               
               
                  ET
               
               
                  Euroopa Liidu Teataja
               
               
                  L 318/33
               
            KOMISJONI RAKENDUSOTSUS (EL, Euratom) 2017/2222,
      30. november 2017,
      millega muudetakse otsust 90/178/Euratom, EMÜ, millega antakse Luksemburgile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi
      
         
            (teatavaks tehtud numbri C(2017) 7857 all)
         
      
      (Ainult prantsuskeelne tekst on autentne)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Aatomienergiaühenduse asutamislepingut,
      võttes arvesse nõukogu 29. mai 1989. aasta määrust (EMÜ, Euratom) nr 1553/89 käibemaksust laekuvate omavahendite kogumise kindla ühtse korra kohta, (1) eriti selle artikli 6 lõike 3 teist taanet,
      olles konsulteerinud omavahendite nõuandekomiteega
      ning arvestades järgmist:
      
                  (1)
               
               
                  Nõukogu direktiivi 2006/112/EÜ (2) artikli 371 kohaselt võib Luksemburg jätkata selle direktiivi X lisa B osas nimetatud tehingute maksust vabastamist selles liikmesriigis 1. jaanuaril 1978 kehtinud tingimuste kohaselt. Selle artikli kohaselt tuleb kõnealuseid tehinguid arvesse võtta käibemaksupõhiste omavahendite baasi kindlaksmääramisel.
               
            
                  (2)
               
               
                  Komisjoni otsuse 90/178/Euratom, EMÜ (3) kohaselt lubatakse Luksemburgil direktiivi 2006/112/EÜ X lisa B osa punktis 10 osutatud reisijateveoga seotud tehingute puhul kasutada ligikaudseid arvestusi.
               
            
                  (3)
               
               
                  25. aprilli 2017. aasta ja 7. juuli 2017. aasta kirjas taotles Luksemburg komisjonilt luba kasutada direktiivi 2006/112/EÜ X lisa B osa punktis 10 nimetatud reisijateveoga seotud tehingute puhul käibemaksupõhiste omavahendite baasi väljaarvutamisel kindlat protsendimäära vahebaasist. Luksemburg on tõendanud, et vahebaasi suhtes kohaldatav protsendimäär on püsinud 2010.–2015. aastal stabiilsena. Luba kasutada kõnealuste tehingute puhul kindlat protsendimäära vähendaks veelgi käibemaksupõhiste omavahendite baasi väljaarvutamisega kaasnevat halduskoormust. Seepärast tuleks Luksemburgil lubada kasutada reisijateveoga seotud tehingute puhul käibemaksupõhiste omavahendite baasi arvutamiseks kindlat protsendimäära.
               
            
                  (4)
               
               
                  Läbipaistvuse ja õiguskindluse huvides on asjakohane loa kohaldatavust ajaliselt piirata.
               
            
                  (5)
               
               
                  Seepärast tuleks otsust 90/178/Euratom, EMÜ vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      Otsusesse 90/178/Euratom, EMÜ lisatakse artikkel 2a:
      
         „Artikkel 2a
         Erandina käesoleva otsuse artikli 2 lõikest 3 lubatakse Luksemburgil käibemaksupõhiste omavahendite baasi arvutamisel alates 1. jaanuarist 2017 kuni 31. detsembrini 2020 nõukogu direktiivi 2006/112/EÜ (*1) X lisa B osa punktis 10 osutatud tehingute puhul kasutada protsendimäära 0,05 % vahebaasist.
      
      Artikkel 2
      Käesolev otsus on adresseeritud Luksemburgi Suurhertsogiriigile.
      
         Brüssel, 30. november 2017
         
            
               Komisjoni nimel
            
            
               komisjoni liige
            
            Günther OETTINGER
         
      
      
         (1)  EÜT L 155, 7.6.1989, lk 9.
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
      
         (3)  Komisjoni 23. märtsi 1990. aasta otsus 90/178/Euratom, EMÜ, millega antakse Luksemburgile luba jätta käibemaksupõhiste omavahendite baasi väljaarvutamisel arvesse võtmata teatavat liiki tehinguid ning kasutada teatavaid ligikaudseid arvestusi (EÜT L 99, 19.4.1990, lk 26).